Eudokija Paleolog
Eudokija Paleolog (Ευδοκία Παλαιολογίνα) je bila bizantijska princeza i trapezuntska carica. Njen otac bio je car Mihael VIII Paleolog. Mihael je oženio Teodoru Duku Vatac, koja je rodila Eudokiju. Eudokija je bila pripadnica dinastije Paleolog, a bila je povezana sa porodicama Duka, Vatac i Anđeo. Njena sestra je bila Irena Paleolog, carica Bugarske. Eudokijin brat je bio car Andronik II Paleolog. Čini se da je Eudokija rođena 1265. godine. Godine 1282. se udala; a njen muž je bio Ivan II Trapezuntski. Čini se da su supružnici bili vjerni jedno drugom, jer za razliku od Eudokijinog oca, Ivan nije imao vanbračnu djecu. Sinovi Eudokije i Ivana: Aleksije II, trapezuntski car Mihael Megas Komnen Eudokija je rodila Aleksija iste godine kad se udala, a Mihaela 1285. Nakon Ivanove smrti, Eudokija je otišla k bratu caru, koji ju je htio udati za srpskog kralja Stefana Uroša II. Eudokija je to odbila. Stefan je onda oženio Andronikovu kćerku Simonidu. Eudokija je postala redovnica Eufemija.